Krištolo urvas
48°41′25″ š. pl. 26°05′30″ r. ilg.﻿ / ﻿48.69028°š. pl. 26.09167°r. ilg.﻿ / 48.69028; 26.09167 Krištolo urvas (ukr. Кришталева печера) arba Kryvčių urvas – karstinis gipsinis urvas Ukrainoje, Ternopilio srities pietuose, Čortkivo rajone, prie Kryvčių kaimo. Ilgis – 22,6 km, bendras plotas – 36 000 m², bendras tūris – 105 000 m³, vidurinis angų plotis 2 m, maksimalus – 25 m (2008 m. duomenimis). Praėjimai ir grotos sudaro lygiagrečią sistemą, susidariusią tektoninių įplyšimų vietoje. Krištolo urve būdingas sausas mikroklimatas, pastovi ~10 °C temperatūra. Krištolo urvas šaltiniuose minimas nuo 1721 m. Pradėtas tyrinėti Klimo Gutkovskio 1908–1914 m. NKVD 1946 m. urve privertė slėptis Ukrainos sukilėlių armijos karius – šiems atsisakius pasiduoti, įėjimą į urvą susprogdino. Vėliau urvas tyrinėtas 1962–1963 m., paskelbtas ilgiausiu TSRS. 1963 m. paskelbtas gamtos paminklu, įrengta turistinė trasa (3 km). Įėjimas į urvą Gipso kristalai ant urvo sienų Urvo sienos